text: Teknisk Gymnasium Sønderjylland udvalgt som internationalt gymnasium
  16 september 2010 kl. 16.34
  EUC Syd Teknisk Gymnasium Sønderjylland  EUC Syd er blevet godkendt som ét af tre gymnasier, som har fået Undervisningsministeriets godkendelse til udbyde den anerkendte internationale studentereksamen.
  Der findes i øjeblikket 7 offentlige gymnasier, som udbyder International Baccalaureate - en international studentereksamen. 
  Med de tre godkendelser, som er givet i dag, er tallet oppe på 10.
  EUC Syd er det første erhvervsgymnasium, som udbyder uddannelsen. Første hold starter i Sønderborg til august 2011.
  International Baccalaureate, Diploma Programme, retter sig mod danske og udenlandske unge i alderen 16-20 år, som ønsker en internationalt godkendt studentereksamen på et højt fagligt niveau.
  